ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
కోవిడ్ -19 మహమ్మారిని ఎదుర్కొనేందుకు కార్పొరేట్ సామాజిక బాధ్యతా నిధులను విడుదల చేయాల్సిందిగా తన మంత్రిత్వశాఖ పరిధిలోని పిఎస్యులను కోరిన కేంద్ర రసాయనాలు, ఎరువుల శాఖమంత్రి సదానంద గౌడ
ఉద్యోగులు కనీసం ఒక రోజు వేతనం పిఎం కేర్స్ నిధికి ఇవ్వాలని వినతి
కోవిడ్ -19 మహమ్మారికి వ్యతిరేకంగా పోరడాల్సిన అత్యవసర పరిస్థితుల నేపథ్యంలో , కేంద్ర రసాయనాలు, ఎరువుల శాఖ మంత్రి శ్రీ డి. వి. సదానంద గౌడ , తమ మంత్రిత్వశాఖ పరిధిలోని అన్ని లాభదాయక పి.ఎస్.యు లను వాటి సి.ఎస్.ఆర్ నిధులనుంచి కొంతమొత్తాన్ని ప్రధానమంత్రి సిటిజన్స్ అసిస్టెన్స్, రిలీఫ్ ఎమర్జెన్సీ సిచ్చుయేషన్ ఫండ్  కు విరాళంగా ఇవ్వాల్సిందిగా కోరారు.
(ఈమేరకు అన్ని పిఎస్యుల సి.ఎం.డిలకు ఒక లేఖరాస్తూ సదానంద గౌడ, కరోనా మహమ్మారిని అదుపు చేసేందుకు అవసరమైన అన్ని చర్యలు తీసుకుంటున్నట్టు చెప్పారు. అయినప్పటికీ, ఇంత పెద్ద ఎత్తున ప్రజారోగ్యాన్ని కాపాడడంలో అన్ని వర్గాలు, ప్రజలుసమాజం నుంచి నిరంతర కృషి అవసరమని అన్నారు. అందువల్ల PM CARES నిధికి కార్పొరేట్ సామాజిక బాధ్యతా నిధులనుంచి వీలైనంత ఎక్కువ మొత్తాన్ని అందించాల్సిందిగా కోరుతున్నట్టు ఆయన తమ లేఖ లో పేర్కొన్నారు.
కోవిడ్ -19 వంటి మహమ్మారి కారణంగా తలెత్తిన అత్యవసర పరిస్థితిని ఎదుర్కొనేందుకు భారత ప్రభుత్వం PM CARES నిధిని ప్రత్యేకంగా ఏర్పాటు చేసింది. ఈ నిధికి ఇచ్చే విరాళాలు సిఎస్ఆర్ ఖర్చు కింద కంపెనీల చట్టం 2013 కింద పరిగణిస్తామని ఇప్పటికే కార్పొరేట్ వ్యవహారాల మంత్రిత్వశాఖ ప్రకటించింది.
2019-20 సంవత్సరానికి ఇంకా ఖర్చుచేయని సి.ఎస్.ఆర్ నిధులను పిఎస్యులు వెంటనే పైన పేర్కొన్న ఫండ్కు అందజేయడానికి ఇది అద్భుత అవకాశమని శ్రీ సదానంద గౌడ తెలిపారు. 2020-21 ఆర్థఙక సంవత్సరానికి కూడా ఏప్రిల్ 2020 తర్వాత కంపెనీలు తమ నిధులను ఈ ఫండ్కు విరాళంగా ఇవ్వవచ్చునని ఆయన అన్నారు.
ఆయా కంపెనీలలోని ఉద్యోగులు కనీసం తమ ఒక రొజు వేతనాన్ని స్వచ్ఛందంగా PM CARES నిధికి అందించేలా వారిని ప్రోత్సహించాలని పి.ఎస్.యుల సిఎండిలను కోరారు.
శ్రీ సదానంద గౌడ తమ ఒక నెల జీతాన్ని, ఎంపిలాడ్స్ కింద ఒక కోటి రూపాయలను ప్రధానమంత్ఇర జాతీయ సహాయ నిధికి విరాళం ప్రకటించారు.
వ్యవసాయ మంత్రిత్వ శాఖ
పోషకాల లేమి సమస్యపై పోరాటం చేయడానికి పోషకాలను సమర్థవంతంగా వినియోగించుకునేలా 75 గ్రామాలను అభివృద్ధి చేయాలనే ఉద్యమం.
పోషకాహారంలో చిరు ధాన్యాల పాత్ర పెంచాలని పిలుపునిచ్చిన కేంద్ర వ్యవసాయశాఖ మంత్రి శ్రీ తోమర్
సహజ విత్తనాలను ఆయా గ్రామాల్లో అందుబాటులో వుంచాలి: శ్రీ తోమర్
దేశానికి స్వాతంత్ర్యంవచ్చి 75 సంవత్సరాలైన సందర్భంగా మరో విశిష్ట కార్యక్రమానికి కేంద్రప్రభుత్వం శ్రీకారం చుట్టింది. పోషణ్ అభియాన్ ను బలోపేతం చేయడంలో భాగంగా న్యూట్రిషన్ స్మార్ట్ విలేజెస్ అనే కార్యక్రమాన్ని ప్రారంభించింది. దీని ద్వారా దేశవ్యాప్తంగా పోషకాలను సమర్థవంతంగా వినియోగించుకునేలా 75 గ్రామాలను అభివృద్ధి చేస్తారని కేంద్ర వ్యవసాయశాఖ మంత్రి శ్రీ తోమర్ తెలిపారు. వ్యవసాయరంగంలోని మహిళలకోసం పనిచేసే జాతీయ స్థాయి సమన్వయ పరిశోధనా కార్యక్రమమైన ఏఐసిఆర్ పి - డబ్ల్యు ఐ ఏ నెట్ వర్క్ ద్వారా ఈ నూతన పథకాన్ని అమలు చేయడం జరుగుతుందని వ్యవసాయశాఖ మంత్రి వివరించారు. ఏఐసిఆర్ పి - డబ్ల్యు ఐ ఏ కు దేశంలోని 12 రాష్ట్రాలలో వున్న 13 కేంద్రాల ద్వారా ఈ కార్యక్రమాన్ని అమలు చేస్తారు. న్యూఢిల్లీలోని భారత వ్యవసాయ పరిశోధనా మండలి నిర్వహించిన కార్యక్రమంలో పాల్గొన్న ఆయన ఈ విషయాలను తెలియజేశారు.
పోషకాలను సమర్థవంతంగా వినియోగించుకునేలా 75 గ్రామాలను అభివృద్ది పరచాలని అందుకోసం ఆయా గ్రామాలను దత్తత తీసుకోవాలని విద్యావేత్తలకు, వ్యవసాయ శాస్త్రవేత్తలకు, వ్యసాయరంగంలోని సంస్థలకు ప్రధాని శ్రీ నరేంద్ర మోదీ ఇచ్చిన పిలుపు నేపథ్యంలో ఈ కార్యక్రమాన్ని చేపట్టారు.
ఈ కార్యక్రమంద్వారా ఆయా గ్రామీణ ప్రజల్లో పోషకాలపై అవగాహన పెంచుతారు. ఇందుకోసం వ్యసాయరంగంలోని మహిళలకు, విద్యార్థులకు తగిన సమాచారం అందిస్తారు. స్థానిక వంటకాలద్వారా సంప్రదాయవిజ్ఞానంద్వారా తగిన పోషకాలను ఆహారంలో వుండేలా చూసుకోవాలని తద్వారా పోషకాల లేమిని జయించవచ్చని అవగాహన కల్పిస్తారు. పోషక ఆహార పంటలను పండించేలా వ్యవసాయరంగంలో మార్పులు తెస్తారు. ప్రతి ఒక్కరు పోషకాల తోటను తయారు చేసుకునేలా అవగాహన పెంచుతారు.
పోషకాల లేమి అనే సమస్యను తరిమికొట్టడానిగాను పోషక గ్రామం, పోషక ఆహారం, పోషక భోజనం మొదలైన విధానాలను అమలు చేస్తారు. తద్వార పోషణ్ అభియాన్ ను బలోపేతం చేయడం జరుగుతుంది. మహిళా రైతుల్లో తగిన చైతన్నాన్ని కల్పించి వారి హక్కులపట్ల అవగాహన కల్పిస్తారు. ఏఐసిఆర్ పి కేంద్రాలు అభివృద్ధి చేసిన ఉత్పత్తులు, పరికరాలు, సాంకేతికతలను మదింపు చేయడం జరుగుతుంది.
ఈ కార్యక్రమంలో భాగంగా మూడు ప్రచురణల్ని శ్రీ నరేంద్ర సింగ్ తోమర్ విడుదల చేశారు. కేంద్ర వ్యవసాయశాఖ సహాయ మంత్రులు శ్రీ కైలాష్ చౌదరి, శ్రీమతి శోభా కరందలాజే తోపాటు పలువరు ఉన్నతాధికారులు ఈ కార్యక్రమంలో పాల్గొన్నారు.
ప్రధాన మంత్రి కార్యాలయం
హిందీ దివస్సందర్భం లో శుభాకాంక్షల ను తెలిపిన ప్రధాన మంత్రి
హిందీ దివస్ సందర్భం లో ప్రధాన మంత్రి శ్రీ నరేంద్ర మోదీ తన శుభాకాంక్షల ను తెలియ జేశారు.
ప్రధాన మంత్రి ఎక్స్ మాధ్యం లో ఒక ట్వీట్ లో -
‘‘నా కుటుంబ సభ్యులు అందరికీ హిందీ దివస్ తాలూకు హృదయ పూర్వకమైన శుభాకాంక్షలు. హిందీ భాష జాతీయ ఏకత మరియు సద్భావన ల యొక్క బంధాన్ని నిరంతరం బలపరుస్తూ ఉండాలన్నదే నా అభిలాష.’’ అని పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పట్టణ ప్రాంతాల్లో పబ్లిక్/కమ్యూనిటీ టాయిలెట్లను మార్చేందుకు యూఎల్బిలు మరియు పౌరులు చేతులు కలపడంతో టాయిలెట్స్ 2.0 కార్యక్రమం ఊపందుకుంది.
ఇటీవల ప్రారంభించబడిన టాయిలెట్స్ 2.0 కార్యక్రమం 1. టాయిలెట్ల కోసం వ్యక్తులు 2. టాయిలెట్ల కోసం భాగస్వాములు 3. డిజైన్టాయిలెట్లు 4. మీ టాయిలెట్లను రేట్ చేయండి 5. నా ఆలోచనలు - మా మరుగుదొడ్లు అనే ప్రాంతాలపై దృష్టి సారిస్తుంది. పబ్లిక్ మరియు కమ్యూనిటీ టాయిలెట్లను పునరుద్ధరించడానికి పట్టణ స్థానిక సంస్థలచే పౌరులు, ఎన్జీఓలు, ప్రైవేట్ రంగం పెద్ద ఎత్తున సమీకరించడం ఈ కార్యక్రమంలో కనిపిస్తోంది. ఆరు వారాల పాటు సాగే ఈ కార్యక్రమం మరుగుదొడ్లను క్రియాత్మకంగా, ఉపయోగపడేలా మరియు అందంగా మార్చడం లక్ష్యంగా పెట్టుకుంది.
పట్టణ స్థానిక సంస్థలు  పీపుల్ ఫర్ టాయిలెట్స్ థీమ్ కింద పబ్లిక్/కమ్యూనిటీ టాయిలెట్లను శుభ్రం చేయడానికి మరియు నిర్వహించడానికి ఉత్సాహవంతులైన పౌరులను సమీకరించడం జరిగింది. సాంస్కృతిక వారసత్వాన్ని ప్రదర్శించే వాల్ పెయింటింగ్లు కొన్ని వెలుపలి భాగాలపై కనిపించాయి. గుంటూరు నగరపాలక సంస్థ స్వచ్ఛ్ వాల్ ఆర్ట్ పోటీని నిర్వహించింది, ఇందులో పౌరులు అనేక పబ్లిక్ రెస్ట్రూమ్ల గోడలను పెయింటింగ్లతో అందంగా తీర్చిదిద్దారు. జమ్మూ & కాశ్మీర్లోని మారుమూల ప్రాంతాల నుండి ఆంధ్రప్రదేశ్ వరకు, స్వచ్ఛంద సంస్థలు మరియు స్వయం సహాయక సంఘాల మద్దతుతో పౌరులు పబ్లిక్ టాయిలెట్ల వెలుపల పరిశుభ్రత డ్రైవ్లను నిర్వహిస్తున్నారు. చండీగఢ్ ఎంసి సఫాయి కరంచారీల నిస్వార్థ ప్రయత్నాలను ప్రశంసించగా మరియు ఈ డ్రైవ్లో పబ్లిక్ టాయిలెట్లను శుభ్రం చేసిన వారిని సత్కరిస్తే, విజయవాడ ప్రాంతం అంతటా మరుగుదొడ్లను శుభ్రపరచడం మరియు అందంగా తీర్చిదిద్దడంలో తన ప్రయత్నాలను ఉధృతం చేసింది. మెరుగైన మరియు స్థిరమైన సమాజాన్ని నిర్ధారించడంలో ప్రజల భాగస్వామ్యాన్ని సేకరించడం లక్ష్యంగా పెట్టుకుంది. మెరుగైన వినియోగదారు అనుభవం కోసం మల్లేశ్వరం వివిధ ప్రదేశాలలో కొత్తగా నిర్మించిన టాయిలెట్లను ఆవిష్కరించింది. పీపుల్ ఫర్ టాయిలెట్స్ థీమ్ కింద టాయిలెట్ల వినియోగాన్ని ప్రోత్సహించేందుకు యుఎల్బిలు వివిధ అవగాహన కార్యక్రమాలను నిర్వహిస్తున్నాయి. క్లీనింగ్ మరియు బ్యూటిఫికేషన్ కార్యకలాపాలలో పాల్గొనడానికి దాదాపు 80,000 మంది వాలంటీర్లు ఇప్పటివరకు నమోదు చేసుకున్నారు.
యూఎల్బిలు పబ్లిక్/కమ్యూనిటీ టాయిలెట్ల నిర్వహణ మరియు నిర్వహణలో మరుగుదొడ్ల కోసం భాగస్వాములను నిమగ్నం చేయాలని కోరుతున్నాయి,  వన్-టైమ్ ఫైనాన్షియల్ సపోర్ట్  కాలానుగుణంగా/పునరావృతమైన ఆన్-డిమాండ్ క్లీనింగ్  ఒక సంవత్సరం పాటు టాయిలెట్లను స్వీకరించడం మరియు  https://www.mygov.in/ ద్వారా వార్షిక కార్యకలాపాలు మరియు నిర్వహణ.
ప్రొఫెషనల్ ఆర్కిటెక్ట్లు/పట్టణ డిజైనర్లు మరియు విద్యార్థులు డిజైన్ టాయిలెట్స్ ఛాలెంజ్ కింద పబ్లిక్ మరియు కమ్యూనిటీ టాయిలెట్ల కోసం వినూత్న డిజైన్లను https://ecoa.in/samarthaya/ ద్వారా సమర్పిస్తున్నారు.
మైగవ్లో నా ఆలోచనలు-మన టాయిలెట్లు కార్యక్రమం కింద భారతదేశంలోని పట్టణవ్యాప్తంగా పబ్లిక్/కమ్యూనిటీ టాయిలెట్లపై పౌరుల అభిప్రాయాలు సమగ్రపరచబడ్డాయి. రాష్ట్రాలు మరియు నగరాలు పారిశుద్ధ్య మౌలిక సదుపాయాలు మరియు సేవలను మెరుగుపరచడంలో సహాయపడటానికి భారతదేశం అంతటా పబ్లిక్/కమ్యూనిటీ టాయిలెట్లపై ప్రజల అభిప్రాయాలను సేకరిస్తోంది. ఆన్లైన్ సర్వేను https://www.mygov.in// వెబ్సైట్లో యాక్సెస్ చేయవచ్చు.
టాయిలెట్స్ 2.0 కార్యక్రమంలో నగరాల పనితీరు మూల్యాంకనం చేయబడుతుంది మరియు అత్యుత్తమ పనితీరు కనబరిచిన నగరాలు ఎంఓహెచ్యుఏచే గుర్తించబడతాయి.
వాణిజ్యం, పరిశ్రమల మంత్రిత్వ శాఖ
ఎసిఎంఎ వార్షిక సమావేశాన్ని ఉద్దేశించి ప్రసంగించిన కేంద్ర మంత్రి శ్రీపియూష్గోయల్
అభివృద్ధి సాధనకు ఎసిఎంఎ పరస్పర సహకారం,సమన్వయం,అంకిత భావాన్నిపాటిస్తూ పోటీతత్వంతో ఉండాల్సిందిగా సూచించిన మంత్రి
మార్కెట్ అనంతరం వ్యాపారం ఆటోమెబైల్ పరిశ్రమకు మరిన్ని అవకాశాలను కల్పించనుంది.
పరస్పర సహకారం, నిబద్ధతతో, మిగిలిన ప్రపంచంతో పోటీపడుతూ విశ్వాసంతో ఎదగాలని కేంద్ర వాణిజ్యం, పరిశ్రమలు, రైల్వే శాఖ మంత్రి శ్రీ పియూష్ గోయల్ ఆటోమోటివ్ విడిభాగాల తయారీదారులకు పిలుపునిచ్చారు. ఆటోమోటివ్ విడిభాగాల ఉత్పత్తిదారుల అసోసియేషన్  60 వ వార్షికసమావేశంలో మాట్లాడుతూ ఆయన ఈ పిలుపునిచ్చారు.గత కొద్ది సంవత్సరాలుగా తయారీ దారులు వృద్ధి చెందారని, అంతర్జాతీయ పోటీకి తమను తాము సిద్దం చేసుకున్నారని అన్నారు. ఆటోమోటివ్ విడిభాగాల పరిశ్రమ భవిష్యత్ కు తగినట్టుగా సిద్ధంగా ఉందని, కోవిడ్ అనంతర ప్రపంచంలో విజేతగా ఎదగనున్నదని ఆయన చెప్పారు.“ సంక్షోభ సమయంలోనే మన సంస్థలలో అత్యుతత్తమమైనవి వెలికివస్తాయి. వాణిజ్యప్రోత్సాహం, సాంకేతిక పరిజ్ఞాన ఉన్నతీకరణ, నాణ్యతాపెంపు, సమాచారాన్ని సేకరించి అందించేందుకు తగిన చర్యలు వంటి వాటి విషయంలో ఎసిఎంఎ ముందుండ వచ్చు”నని ఆయన అన్నారు.
.
ప్రధానమంత్రి పిలుపునిచ్చిన ఆత్మనిర్భర్ భారత్ను దేశం మొత్తం అనుసరిస్తున్నట్టు గోయల్ తెలిపారు.
బలం,విశ్వాసంతో మరింత ముందుకు వెళ్లేందుకు మిగతా ప్రపంచంతో మమేకం కావాలన్నప్రధానమంత్రి పిలుపును అందరూ స్వీకరించారని అన్నారు. అంతర్జాతీయ సరఫరా చెయిన్లలో నమ్మకమైన భాగస్వాములకు మంచి డిమాండ్ ఉన్నదని ఆయన చెప్పారు. “ మనం మన అంతర్జాతీయ కార్యకలాపాలను విస్తరిద్దాం. మన వ్యాపారాన్ని విస్తరించేందుకు అద్భుతమైన అవకాశాలున్నాయి.అత్యంత నాణ్యమైన ఉత్పత్తులను పోటీ ధరలకు అందించడం ద్వారా మనం విశ్వసనీయమైన భాగస్వామి కాగలం ” అని మంత్రి అన్నారు.
భారతీయ ఆర్థిక వ్యవస్థలోని సానుకూల ధోరణుల గురించి మాట్లాడుతూ ఆయన , “ రైల్వేల విషయంలో గత నెలలో మనం సరకు రవాణాను గత ఏడాది కంటే నాలుగు శాతం పెంచగలిగాం. ప్రస్తుత నెలలో ఇది మరింత మెరుగుగా ఉంది. ట్రాక్టర్ అమ్మకాలు పెరిగాయి. ద్విచక్ర వాహనాలు, త్రి చక్రవాహనాల అమ్మకాలు కూడా మంచి స్థితిలో ఉన్నాయి. నిరాశను వదిలి సానుకూల దృక్పథంతో విశ్వాసంతో ముందుకు పోయే సమయం ఇది.”అన్నారు.
మనం ఖర్చులు తగ్గించుకుని ఉత్పాదకతను పెంచుకోవాలి. ఖర్చువిషయంలో ప్రతి ఒక్క విషయాన్ని గమనించాలి. స్మార్ పరిష్కారాలకు ప్రాధాన్యతలు ఇవ్వాలన్నారు.మార్కెట్ అనంతర వ్యాపారాలు అంటే విడిభాగాల వ్యాపారంలో ఎసిఎంఎ కు మంచి అవకాశాలున్నాయని ఆయన అన్నారు. నాణ్యతను పాటిస్తూ పెద్ద ఎత్తున ఉత్పత్తిని సాగించడం ద్వారా పరిశ్రమ ఎగుమతులకు పోటీకి సిద్దం కాగలుగుతుందని ఆయన అన్నారు. ఆటో పరిశ్రముకు వినూత్న ఫైనాన్సింగ్ సదుపాయానికి ఆయన పిలుపునిచ్చారు.
రక్షణ మంత్రిత్వ శాఖ
'ఇంద్ర నేవి-21' విన్యాసాల్లో పాల్గొన్న ఐఎన్ఎస్ తబర్
భారత్, రష్యా నౌకాదళాల "ఇంద్ర నేవీ" 12వ ఎడిషన్ సముద్ర విన్యాసాలను ఈ నెల 28-29 తేదీల్లో బాల్టిక్ సముద్రంలో నిర్వహించారు. 2003లో ఇంద్ర నేవీప్రారంభమైంది. ఈ విన్యాసాలు రెండు నౌకాదళాల దీర్ఘకాలిక వ్యూహాత్మక బంధానికి నిదర్శనం. రష్యా నౌకాదళ 325వ నౌకాదళ దినోత్సవంలో పాల్గొనడానికి రష్యాలోని సెయింట్ పీటర్స్బర్గ్ వెళ్లిన ఐఎన్ఎస్ తబర్, అక్కడ ఈ విన్యాసాల్లో భాగస్వామిగా మారింది.
'ఇంద్ర నేవి' విన్యాసాల పరిధి, సంక్లిష్టత, స్థాయి ఏటికేడు పెరుగుతూనే ఉంది. ఏళ్లుగా రెండు నౌకాదళాలు నిర్మించుకుంటూ వస్తున్న సహకారాన్ని మరింత ఏకీకృతం చేయడం, బహుముఖ సముద్ర కార్యకలాపాల అవగాహన, విధానాలను మెరుగుపరచడం ఈ సంవత్సర విన్యాసాల ప్రాథమిక లక్ష్యం. సముద్ర కార్యకలాపాలకు సంబంధించి విస్తృత పరిధి, విభిన్నత ఈ ఎడిషన్లో ఉన్నాయి.
భారత్ తరపున స్టెల్త్ సాంకేతికత ఉన్న ఐఎన్ఎస్ తబర్ పాల్గొనగా, రష్యా తరపున ఆర్ఎఫ్ఎస్ జెల్యోని డోల్, ఆర్ఎఫ్ఎస్ ఒడింట్సోవో ప్రాతినిధ్యం వహించాయి.
రెండు రోజుల పాటు జరిగిన 'ఇంద్ర నేవీ-21'లో యాంటీ ఎయిర్ ఫైరింగ్, అండర్వే రీప్లేస్మెంట్ డ్రిల్స్, హెలికాప్టర్ ఆపరేషన్ల వంటి వివిధ విన్యాసాలను ప్రదర్శించారు.
కరోనా అవరోధాలను అధిగమించి 'ఇంద్ర నేవీ-21' నిర్వహించారు. రెండు నౌకాదళాల మధ్య విశ్వాసం, సహకారాన్ని మరింత బలోపేతం చేసేందుకు, ఉత్తమ విధానాలను పంచుకునేందుకు ఈ విన్యాసాలు వీలు కల్పించాయి. రెండు నౌకాదళాల మధ్య సహకారం, దీర్ఘకాలిత స్నేహ బంధాన్ని సుధృడం చేయడానికి ఈ విన్యాసాలు మరొక మైలురాయిగా నిలుస్తాయి.
పర్యటక మంత్రిత్వ శాఖ
బౌద్ధ పర్యాటకాన్ని ప్రోత్సహించాలని కేంద్రమంత్రి ప్రహ్లాద్ సింగ్ పటేల్ పిలుపు “సీమాంతర పర్యాటకం”పై వెబన్ నార్ లో ప్రసంగం
దేశంలోని బౌద్ధ పర్యాటక స్థలాల అభివృద్ధికి తమ మంత్రిత్వ శాఖ పలు చర్యలు తీసుకుందని ప్రకటన
“సీమాంతర పర్యాటకం”పై వెబ్.నార్.ను కేంద్ర పర్యాటక, సాంస్కృతిక వ్యవహారాల సహాయ మంత్రి  ప్రహ్లాద్ సింగ్ పటేల్ 2020 జూలై 15న ప్రారంభించారు. బౌద్ధ స్థలాల పర్యటనల నిర్వాహకుల సంఘం ఆధ్వర్యంలో జరిగన ఈ కార్యక్రమంలో ప్రహ్లాద్ సింగ్ పటేల్ ముఖ్య అతిథిగా పాల్గొన్నారు. ఐక్యరాజ్యసమితి శాంతి పరిరక్షణ దళాల మండలి ప్రతినిధులు, ఆఫ్ఘనిస్తాన్, బంగ్లాదేశ్, భూటాన్, కంబోడియా, ఇండోనేసియా, మయన్మార్, నేపాల్, శ్రీలంక, థాయిలాండ్, వియత్నాం తదితర దేశాలకు చెందిన పర్యాటక, ఆతిథ్య సంఘాల ప్రతినిధులు వెబ్.నార్ లో పాల్గొన్నారు.
వెబ్ నార్ లో కేంద్రమంత్రి మాట్లాడుతూ,..భారతదేశంలో గౌతమ బుద్ధుడి జీవితానికి సంబంధించిన ముఖ్యమైన స్థలాల జాబితాను పేర్కొన్నారు. బౌద్ధమతాన్ని అనుసరించేవాళ్లు, అభిమానించేవాళ్లు ప్రపంచ వ్యాప్తంగా భారీగా ఉన్నారని, అయితే ‘బుద్ధ భూమి’ పేరుగాంచిన భారతదేశంలో అనేక బౌద్ధమత వారసత్వ కట్టడాలు ఉన్నా, చాలా తక్కువమంది పర్యాటకులను మాత్రమే భారత్ ఆకర్షించగలుగుతోందని అన్నారు. ప్రపంచ వ్యాప్తంగా ఉన్న బౌద్ధుల్లో కొద్దిమంది బౌద్ధ పర్యాటకులను మనదేశం మాత్రమే ఆకర్షించడానికి కారణాలేమిటో మదింపు చేసుకుని, తగిన పరిష్కార చర్యలు తీసుకోవాలని మంత్రి సూచించారు.
దేశంలోని ప్రముఖమైన బౌద్ధ క్షేత్రాల స్థలాల్లో చైనా భాషతో సహా ఇతర అంతర్జాతీయ భాషల్లో అవసరమైన గుర్తింపు బోర్డులను ఏర్పాటుచేయాలని మంత్రి సూచించారు. ఐదు బౌద్ధ క్షేత్రాల్లో ఇదివరకే చైనా భాషలో ఏర్పాటుచేసిన గుర్తింపు బోర్డుల వంటివి ముఖ్యమైన బౌద్ధ పర్యాటక స్థలాన్నింటిలో ఏర్పాటు చేయాలన్నారు. ఉత్తరప్రదేశ్ లోని సారనాథ్, కుషీనగర్, శ్రావస్తి ప్రాంతాల్లో ఈ బోర్డులు ఏర్పాటు చేసినట్టు తెలిపారు. సాంచి బౌద్ధ క్షేత్రం శ్రీలంనుంచి పెద్ద సంఖ్యలో పర్యాటకులను ఆకర్షిస్తున్నందున సాంచి క్షేత్రంలోని బౌద్ధ కట్టడాలవద్ద సింహళ భాషలో గుర్తింపు బోర్డులు ఏర్పాటు చేశారన్నారు.
ఉత్తరప్రదేశ్ లోని బౌద్ధ క్షేత్రమైన కుషీనగర్ లోని విమానాశ్రయాన్ని అంతర్జాతీయ విమానాశ్రయంగా ప్రకటించేందుకు కేంద్ర ప్రభుత్వం తీసుకున్న నిర్ణయాన్ని కూడా మంత్రి ప్రధానంగా ప్రస్తావించారు.
కుషీనగర్.ను అంతర్జాతీయ విమానాశ్రయంగా వ్రకటించిన పక్షంలో,..విమాన ప్రయాణికులతో అనుసంధానం మరింత మెరుగుపడుతుందని మంత్రి అన్నారు. దీనితో దేశీయ, అంతర్జాతీయ పర్యాటకానికి ఊపు వస్తుందని, ఆ ప్రాంతం ఆర్థికంగా అభివృద్ధి చెందుతుందని మంత్రి చెప్పారు.
దేశంలోని బౌద్ధ క్షేత్రాల పర్యటకాన్ని ప్రోత్సహించేందుకు, ఆ ప్రాంతాల అభివృద్ధికి కేంద్ర ప్రభుత్వం వివిధ పథకాల కింద చర్యలు తీసుకుందని మంత్రి చెప్పారు.
బౌద్ధ స్థలాల పర్యటనా నిర్వాకుల సంఘం,.. బౌద్ధ పర్యాటక రంగాన్ని ప్రోత్సహించడానికి అంకిత భావంతో కృషి చేస్తోంది. ఈ సంఘానికి మన దేశంలోనూ, విదేశాల్లోనూ 1500మంది సభ్యులు ఉన్నారు.
ప్రధాన మంత్రి కార్యాలయం
గీతా ప్రెస్ అధ్యక్షుడు శ్రీ రాధేశ్యామ్ ఖేమ్ కా మృతి పట్ల సంతాపం తెలిపిన ప్రధాన మంత్రి
గీతా ప్రెస్ అధ్యక్షుడు రాధేశ్యామ్ ఖేమ్ కా గారి మృతి పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘గీతా ప్రెస్ అధ్యక్షుడు, సనాతన సాహిత్యాన్ని ప్రజల వద్దకు చేరుస్తున్న రాధేశ్యామ్ ఖేమ్ కా గారు మరణించారని తెలిసి అత్యంత దుఃఖం కలిగింది. ఖేమ్ కా గారు తన జీవన పర్యంతం విభిన్న సామాజిక కార్యక్రమాల లో చురుకు గా పాలుపంచుకొంటూ వచ్చారు. ఈ దుఃఖ ఘడియ లో ఆయన కుటుంబానికి, ఆయన అభిమానులకు కలిగిన శోకం లో నేను సైతం పాలుపంచుకొంటున్నాను. ఓమ్ శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
217.68 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.09 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 43,415
గత 24 గంటల్లో నమోదయిన కొత్త కేసులు 4,129
ప్రస్తుత రికవరీ రేటు 98.72%
వారపు పాజిటివిటీ రేటు 1.61%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 217.68 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.09 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10414991
|
|
రెండో డోసు
|
|
10116876
|
|
ముందు జాగ్రత్త డోసు
|
|
6979559
|
|
ఫ్రంట్లైన్ సిబ్బంది
|
|
మొదటి డోసు
|
|
18436448
|
|
రెండో డోసు
|
|
17713627
|
|
ముందు జాగ్రత్త డోసు
|
|
13573416
|
|
12-14 ఏళ్ల వారు
|
|
మొదటి డోసు
|
|
40940886
|
|
రెండో డోసు
|
|
31531491
|
|
15-18 ఏళ్ల వారు
|
|
మొదటి డోసు
|
|
61915598
|
|
రెండో డోసు
|
|
52962331
|
|
18-44 ఏళ్ల వారు
|
|
మొదటి డోసు
|
|
561179893
|
|
రెండో డోసు
|
|
515390777
|
|
ముందు జాగ్రత్త డోసు
|
|
90004699
|
|
45-59 ఏళ్ల వారు
|
|
మొదటి డోసు
|
|
204012489
|
|
రెండో డోసు
|
|
196872442
|
|
ముందు జాగ్రత్త డోసు
|
|
46572396
|
|
60 ఏళ్లు పైబడినవారు
|
|
మొదటి డోసు
|
|
127655498
|
|
రెండో డోసు
|
|
123079807
|
|
ముందు జాగ్రత్త డోసు
|
|
46314718
|
|
ముందు జాగ్రత్త డోసులు
|
|
20,44,12,463
|
|
మొత్తం డోసులు
|
|
2,17,68,35,714
దేశవ్యాప్త క్రియాశీల కేసుల సంఖ్య 43,415. మొత్తం పాజిటివ్ కేసుల్లో ఇది 0.10 శాతం.
భారతదేశ రికవరీ రేటు 98.72 శాతంగా ఉంది. గత 24 గంటల్లో 4,688 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,00,298 కి పెరిగింది.
గత 24 గంటల్లో 4,129 కొత్త కేసులు నమోదయ్యాయి.
గత 24 గంటల్లో మొత్తం 1,64,377 పరీక్షలు చేశారు. దేశవ్యాప్తంగా ఇప్పటివరకు 89.38 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.61 శాతంగా, రోజువారీ పాజిటివిటీ రేటు 2.51 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ కేసుల ఆకస్మిక పెరుగుదల నేపథ్యంలో కేరళకు ఉన్నతస్థాయి కేంద్ర బృందం
కోవిడ్-19 నియంత్రణలో రాష్ట్రప్రభుత్వానికి అండగా నిలువబోతున్న కేంద్ర బృందం
కేరళలో రోజువారీ కోవిడ్ కేసులు ఒక్కసారిగా మళ్లీ పెరగటం మొదలైంది. దీంతో అక్కడికి ఉన్నత స్థాయి బహుముఖ నిపుణులతో కూడిన ఉన్నత స్థాయి కేంద్ర బృందాన్ని పంపాలని కేంద్ర ఆరోగ్య, కుటుంబ సంక్షేమ మంత్రిత్వశాఖ నిర్ణయించింది. ఈ బృందం అక్కడి రాష్ట్ర ప్రభుత్వ అధికారులకు అండగా నిలిచి కోవిడ్ నియంత్రణను మరింత పటిష్ఠం చేస్తుంది.
ఆరుగురు సభ్యులతో కూడిన ఈ కేంద్ర బృందానికి జాతీయ వ్యాధి నియంత్రణామండలి  దైరెక్టర్ డాక్టర్ ఎస్. కె. సింగ్ నాయకత్వం వహిస్తారు. ఈ బృందం జులై 30న కేరళ చేరుకొని కొన్ని జిల్లాలలో పర్యటిస్తుంది.
ఆ రాష్ట ఆరోగ్య విభాగంతో సమన్వయం చేసుకుంటూ క్షేత్రస్థాయిలో తాజా పరిస్థితిని సమీక్షించి అక్కడ ఎందుకు అత్యధికంగా కేసులు పెరుగుతున్నాయో ఒక అవగాహనకు వస్తుంది. అవసరమైన సూచనలు, సలహాలు ఇవ్వటం ద్వారా పరిస్థితిని అధుపులొకి తీసుకురావటానికి సహకరిస్తుంది.
కేరళలో ప్రస్తుతం 1.54 లక్షలంది చికిత్సలో ఉండగా యావత్ దేశంలో చికిత్సలో ఉన్నవారిలో వీరు 37.1% ఉండటం సహజంగానే ఆందోళనకరంగా మారింది. పైగా గత ఏడు రోజులలో1.41% పెరుగుదల నమోదైంది. సగటున రోజుకు 17,443 కి పైగా కేసులు వస్తుండగా 12.93% పాజిటివిటీ చొప్పున నమోదవుతూ మొత్తం వారానికి 11.97% పాజిటివిటీ నమోదైంది. 6 జిల్లాల్లో 10% పైవా వారపు పాజిటివిటీ గుర్తించారు.
సమాచార, ప్రసార మంత్రిత్వ శాఖ
న్యూదిల్లీలో జరిగే స్వాతంత్ర్య దినోత్సవ వేడుకలకు దేశంలోని అన్ని ప్రాంతాల నుంచి హాజరు కానున్న 1800 మంది ప్రత్యేక అతిథులు; జల్ జీవన్ మిషన్ కార్యక్రమాలను విజయవంతంగా అమలు చేస్తున్న ఆంధ్రప్రదేశ్కు చెందిన ఇద్దరు ప్రత్యేక వ్యక్తులకు కూడా అందిన ఆహ్వానం
కేంద్ర ప్రభుత్వ 'జన్ భాగీదారి' దార్శనికతకు అనుగుణంగా, దేశంలోని ప్రతి వర్గం ప్రజలకు ఎర్రకోటలో జరిగే వేడుకల్లో ప్రత్యక్షంగా పాల్గొనే, ప్రధాన మంత్రి శ్రీ నరేంద్ర మోదీ జాతిని ఉద్దేశించి చేసే ప్రసంగాన్ని వినే అవకాశం
ఆగస్టు 15న ఎర్రకోటలో జరిగే స్వాతంత్ర్య దినోత్సవ వేడుకల్లో ప్రత్యక్షంగా పాల్గొనడానికి, జాతీయ జెండాను ఎగుర వేసిన తర్వాత గౌరవనీయ ప్రధాన మంత్రి చేసే ప్రసంగాన్ని వినడానికి దేశవ్యాప్తంగా వివిధ రంగాలకు చెందిన 1800 మంది వ్యక్తులకు ప్రత్యేక ఆహ్వానాలు అందాయి. ఈ 1800 మంది ప్రత్యేక అతిథుల సమక్షంలో ఈ సంవత్సరం స్వాతంత్ర్య దినోత్సవ వేడుకలు జరుగుతాయి, ప్రధాని శ్రీ నరేంద్ర మోదీ జాతీయ జెండాను ఆవిష్కరిస్తారు. వైబ్రంట్ విలేజ్ల సర్పంచులు, ఉపాధ్యాయులు, నర్సులు, రైతులు, మత్స్యకారులు; సెంట్రల్ విస్టా ప్రాజెక్టు, అమృత్ సరోవర్, హర్ఘర్ జల్ వంటి ప్రతిష్టాత్మక కార్యక్రమాల్లో పని చేస్తున్న వ్యక్తులు ప్రత్యేక ఆహ్వానితుల్లో ఉన్నారు.
దేశవ్యాప్తంగా, కేంద్ర ప్రభుత్వ జల్ జీవన్ మిషన్ కార్యక్రమాలను విజయవంతంగా అమలు చేస్తున్న 50 మందికి కేంద్ర జలశక్తి మంత్రిత్వ శాఖ ప్రత్యేక ఆహ్వానాలు పంపింది. ఆగస్టు 15న చారిత్రాత్మక ఎర్రకోటలో జరిగే స్వాతంత్ర్య దినోత్సవ వేడుకలను చూసేందుకు జీవిత భాగస్వాములతో కలిసి న్యూదిల్లీ రావాలని ఆహ్వానాలు పంపింది. వీరిలో, ఆంధ్రప్రదేశ్కు చెందిన ఇద్దరు ప్రత్యేక వ్యక్తులకు కూడా ఆహ్వానం అందింది. కేంద్ర ప్రభుత్వ 'జన్ భాగీదారి' దార్శనికతకు అనుగుణంగా, దేశంలోని ప్రతి వర్గం ప్రజలకు ఎర్రకోటలో జరిగే వేడుకల్లో ప్రత్యక్షంగా పాల్గొనే, ప్రధాన మంత్రి శ్రీ నరేంద్ర మోదీ జాతిని ఉద్దేశించి చేసే ప్రసంగాన్ని వినే అవకాశం కల్పించడం కోసం మంత్రిత్వ శాఖ ఈ ఆహ్వానాలు పంపింది.
ఆంధ్రప్రదేశ్కు చెందిన ఆహ్వానితుల్లో ఒకరైన శ్రీ మేడేపల్లి ప్రభాకర్ రావు స్వస్థలం కృష్ణా జిల్లా గుడివాడ మండలం. 2023 స్వాతంత్ర్య దినోత్సవ వేడుకలకు హాజరయ్యేందుకు తనకు ఆహ్వానం అందినందుకు ఆయన సంతోషం వ్యక్తం చేశారు, దిల్లీ వెళ్లేందుకు ఉత్సాహంగా ఉన్నారు. చరిత్రాత్మక కార్యక్రమంలో పాల్గొనమని తనను ఆహ్వానించినందుకు గౌరవనీయ ప్రధాన మంత్రి శ్రీ నరేంద్ర మోదీకి శ్రీ మేడేపల్లి ప్రభాకర్ రావు కృతజ్ఞతలు తెలిపారు.
ప్రధాన మంత్రి కార్యాలయం
ప్రధానమంత్రిని కలుసుకున్న అరుణాచల్ ప్రదేశ్ ముఖ్యమంత్రి
ప్రధానమంత్రి శ్రీ నరేంద్ర మోదీని అరుణాచల్ ప్రదేశ్ ముఖ్యమంత్రి శ్రీ పెమా ఖండూ ఇవాళ న్యూఢిల్లీలో కలుసుకున్నారు.
దీనిపై ప్రధానమంత్రి కార్యాలయం ‘ఎక్స్’ పోస్ట్ ద్వారా పంపిన సందేశంలో:
“అరుణాచల్ ప్రదేశ్ ముఖ్యమంత్రి శ్రీ పెమా ఖండూ @PemaKhanduBJP ఇవాళ ప్రధానమంత్రి @narendramodi ని కలుసుకున్నారు” అని పేర్కొంది.
పౌర విమానయాన మంత్రిత్వ శాఖ
కొనసాగుతున్న ఎయిర్ ఇండియా, ఇండియన్ ఎయిర్లైన్స్ ఉద్యోగులకు గ్రాట్యుటీ, పిఎఫ్ ప్రయోజనాలను అందించడాన్ని కొనసాగించనున్న భారత ప్రభుత్వం
వ్యూహాత్మక భాగస్వామితో 25-10-2021న చేసుకున్న ఒప్పందంపై సంతకాలలో ఉద్యోగుల ప్రయోజనాలను గురించి ప్రభుత్వం జాగ్రత్తలు తీసుకుంది.
వర్తించే చట్టాలకు అనుగుణంగా, వ్యూహాత్మక భాగస్వామి పెట్టుబడుల ఉపసంహరణ తర్వాత, ఉద్యోగులకు గ్రాట్యుటీ, పిఎఫ్ ప్రయోజనాలను అందించడం కొనసాగించాలి. ప్రస్తుతమున్న ఎయిర్ ఇండియా, ఇండియన్ ఎయిర్లైన్స్ ఉద్యోగుల సెల్ఫ్ కంట్రిబ్యూటరీ సూపర్యాన్యుయేషన్ పెన్షన్ ట్రస్టు ఫండును నిర్వహించడం కోసం ఉద్యోగులు, లైఫ్ ఇన్సూరెన్స్ కార్పొరేషన్ ఆఫ్ ఇండియాతో చేసిన ఏర్పాటు కొనసాగుతుంది. ఇక వైద్య ప్రయోజనాలకు సంబందించి, ఎయిర్ ఇండియా నుంచి పదవీవిరమణ చేస్తున్న అర్హులైన, ఇప్పటికే పదవీకాలం పూర్తి చేసుకున్నవారికీ వాటిని ప్రభుత్వం అందుబాటులో ఉంచింది.
ఈ సమాచారాన్ని నేడు రాజ్యసభలో నేడు అడిగిన ఒక ప్రశ్నకు లిఖితపూర్వక సమాధానం రూపంలో పౌర విమానాయాన మంత్రిత్వ శాఖ సహాయ మంత్రి  వి.కె. సింగ్  అందించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
బ్రూసెల్లా అబోర్టస్ ఎస్ 19 డెల్టా పేర వాక్సిన్ పేరుతో, డిబిటి-ఐసిఏఆర్ -నొవెల్ బ్రూసెల్లా వ్యాక్సిన్ సాంకేతిక పరిజ్ఞానం బదిలీ
ఈ వ్యాక్సిన్ను ఐసిఎఆర్-ఇండియన్ వెటర్నరీ రీసెర్చ్ ఇనిస్టిట్యూట్ అభివృద్ధి చేసింది, బ్రూసెలోసిస్పై నెట్వర్క్ ప్రాజెక్ట్ ద్వారా డిబిటి మద్దతు ఉంది
భారతదేశం బ్రూసెల్లోసిస్ నియంత్రణ కార్యక్రమంలో నొవెల్ బ్రూసెల్లా వ్యాక్సిన్ ముఖ్యమైన పాత్ర పోషిస్తుంది
డిపార్ట్మెంట్ ఆఫ్ బయోటెక్నాలజీ , నొవెల్ బ్రూసెల్లా వ్యాక్సిన్ యొక్క సాంకేతిక పరిజ్ఞానాన్ని బదిలీ చేయడానికి దోహదపడింది. దాని పేరు బ్రూసెల్ల అబోర్టస్ ఎస్ 19 డెల్టా పెర్ వాక్సిన్, వీడియో కాన్ఫరెన్సింగ్  ద్వారా ఈ వారం ప్రారంభంలో, ఒక అవగాహన ఒప్పందం కుదుర్చుకుంది. ఈ వ్యాక్సిన్ను ఉత్తర ప్రదేశ్లోని ఇజత్నగర్లోని ఐసిఎఆర్-ఇండియన్ వెటర్నరీ రీసెర్చ్ ఇనిస్టిట్యూట్  అభివృద్ధి చేసింది.
ఈ టీకా ఐవిఆర్ఐ, ఇజాత్నగర్లో నిర్వహించిన ప్రయోగాత్మక ఎలుకల నమూనాలో మరియు నేషనల్ ఇన్స్టిట్యూట్ ఆఫ్ యానిమల్ హెల్త్లో గేదె దూడలలో, పశుసంవర్ధక మరియు పాడిపరిశ్రమ శాఖలో నిర్వహించిన వైరస్ సవాలు నుండి రక్షణను నిర్ధారించింది. అభివృద్ధి చెందిన వ్యాక్సిన్లో కూడా దివా అనుకూలత ఉన్నట్లు కనుగొనబడింది. టీకాకు బ్రూసెల్లా అబోర్టస్ ఎస్ 19 డెల్టా కేంద్ర ప్రభుత్వం, పశుసంవర్ధక, పాడిపరిశ్రమ శాఖ, మత్స్య మంత్రిత్వ శాఖ, పశుసంవర్ధక మరియు పాడిపరిశ్రమ శాఖ ప్రారంభించిన జాతీయ బ్రూసెలోసిస్ నియంత్రణ కార్యక్రమంలో ముఖ్యమైన పాత్ర పోషిస్తుంది.
టీకా యొక్క సాంకేతిక పరిజ్ఞానాన్ని బిఐఆర్ఏ మెస్సర్స్ హెస్టర్ బయోసైన్సెస్ ప్రైవేట్ లిమిటెడ్ కు బదిలీ చేసింది. డిబిటి కార్యదర్శి సమక్షంలో ; డిజి, ఐసిఎఆర్; డైరెక్టర్, ఐవిఆర్ఐ; ఆవిష్కర్త డాక్టర్ పల్లాబ్ చౌదరి; సలహాదారు డాక్టర్ఆన్ రావత్ డిబిటి; MD, హెస్టర్ బయోసైన్సెస్ ప్రైవేట్ లిమిటెడ్ లిమిటెడ్, మరియు అగ్రిన్నోవేట్, బిసిఐఎల్ మొదలైన ప్రతినిధులు పాల్గొన్నారు.
మంత్రిమండలి
రోడ్డు విస్తరణ కోసం తెలంగాణ రాష్ట్ర ప్రభుత్వం ద్వారా హైదరాబాద్ లోని నల్లగండ్ల లో గల కేంద్ర జల సంఘం యొక్క భూమి ని సేకరించేందుకు ఆమోదం తెలిపిన మంత్రివర్గం
రహదారి ని విస్తరించి రేడియల్ రోడ్డు నెంబర్ 30 ని మెరుగుపరచేందుకు గాను తెలంగాణ రాష్ట్ర ప్రభుత్వం ద్వారా హైదరాబాద్ లోని నల్లగండ్ల లో గల కేంద్ర జల సంఘం యొక్క భూమి లోని తూర్పు దిక్కున ఉన్నటువంటి ప్రహరీ గోడ  సహా 10 ఎకరాల భూమి లో నుండి 372 చదరపు గజాల భూమి ని సేకరించేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఇందుకోసం ఎటువంటి రుసుము ను చెల్లించడం జరుగదు.
ఈ విధం గా అభివృద్ధి పరచిన మార్గం కేంద్ర జల సంఘానికి ఉపయుక్తం కాగలదు. ఎందుకంటే కేటాయించిన భూమి లో ఒక ప్రావీణ్య కేంద్రాన్ని నిర్మిస్తామని ప్రతిపాదించడం జరిగింది.
(
ప్రధాన మంత్రి కార్యాలయం
శ్రీ మన్నాతు పద్మనాభన్ జయంతి సందర్భంగా ఆయనకు నివాళులర్పించిన - ప్రధానమంత్రి
శ్రీ మన్నాతు పద్మనాభన్ జయంతి సందర్భంగా, ఆయనకు, ప్రధానమంత్రి శ్రీ నరేంద్ర మోదీ, ఘనంగా నివాళులర్పించారు.
ఈ మేరకు, ప్రధానమంత్రి శ్రీ నరేంద్రమోదీ, సామాజిక మాధ్యమం ద్వారా, ఒక ట్వీట్ చేస్తూ, "సమాజ సేవ, సామాజిక న్యాయం, సాంస్కృతిక పునరుజ్జీవనానికి మార్గదర్శక సహకారం అందించినందుకు, భవిష్యత్ తరాలు, శ్రీ మన్నాతు పద్మనాభన్ గారికి కృతజ్ఞతతో ఉంటారు. ఆయన జీవితం పూర్తిగా ఇతరుల శ్రేయస్సు కోసమే అంకితం చేయబడింది. పద్మనాభన్ గారి జయంతి సందర్భంగా, ఆయనకు నా వినయపూర్వక నివాళులు అర్పిస్తున్నాను." అని పేర్కొన్నారు.
ప్రధాన మంత్రి కార్యాలయం
అఖిల భారతీయ శిక్షా సమాగమ్ సందర్భంగా పిల్లలతో గడిపిన ప్రధానమంత్రి
ప్రధానమంత్రి శ్రీ నరేంద్ర మోదీ , ఈరోజ భారత్ మండపంలో జరిగిన అఖిల భారతీయ శిక్షా సమాగమంలో కొద్దిసేపు పిల్లలలో గడిపారు. ఇందుకు సంబంధించి ప్రధానమంత్రి ఒక ట్వీట్ చేస్తూ, పిల్లలతో గడపడం ఎంతో ఆనందం కలిగించిందని, ఉత్సాహాన్నిచ్చిందని తెలిపారు.